[{"text_idx": "#000000", "text": "Po\u0303hjuseid, miks su\u0308gisel trenni teha, on palju \u2013 u\u0308ks kindel garantii on elukvaliteedi to\u0303us"}, {"text_idx": "#000001", "text": "Nu\u0308u\u0308d, kui suvi on ametlikult la\u0308bi saamas ja su\u0308gis on paistmas, vo\u0303ivad paljud tunda, et trenni tegemise asemel tahaks hoopis peale to\u0308o\u0308d koju minna ning soojas toas mugavalt o\u0303htuid veeta. Kuid su\u0308gis on hoopis parim aeg jo\u0303usaalis ka\u0308imiseks, sest su\u0308gis-talvisel ajal to\u0303stab treenimine tuju, hoiab energilisena, va\u0308hendab stressi ja aitab hoida ka toitumise tervislikuna, ra\u0308a\u0308gib personaaltreener Kreete Suvi. On terve rida teisigi po\u0303hjuseid, miks alustada trenniga just nu\u0308u\u0308d."}, {"text_idx": "#000003", "text": "Pa\u0308ikesepaisteliste ilmadega hu\u0308vastija\u0308tmisel ja temperatuuride jahenemisel on inimestel suurem to\u0303ena\u0308osus haigestuda igasugustesse hooajalistesse haigustesse. Treenimine on aga suurepa\u0308rane viis oma immuunsu\u0308steemi tugevdamiseks \u2013 see annab kehale parema vo\u0303imaluse vo\u0303idelda viirustega nagu gripp."}, {"text_idx": "#000004", "text": "Regulaarne treenimine edendab vereringet ja mo\u0303jub ha\u0308sti ka vaimsele tervisele ja u\u0308ldisele heaolule. Trenn aitab ajul vabastada neurotransmittereid dopamiini ja endorfiine, mis hoiab meie meeleolu ko\u0303rgemal ning leevendab stressi ja a\u0308revust pimedal ajal ning seega parandab u\u0308ldist heaolutunnet."}, {"text_idx": "#000006", "text": "Endale sobiva treeningu valimisel on ko\u0303ige olulisem, et konkreetne trenn peab meeldima. Hambad ristis trenni tegemisest ei ole mingit kasu. Mo\u0303tle, kas armastad pa\u0308riselt jooksmist, ujumist, pallima\u0308nge, jo\u0303usaali, tantsimist vo\u0303i midagi muud?"}, {"text_idx": "#000007", "text": "Kui sa ikkagi ei tea, millist ala harrastada, uuri oma kodula\u0308hedase spordiklubi tunniplaane ja kavasid vo\u0303i tee tutvust jo\u0303usaaliga ning katseta, mis ko\u0303ige rohkem meeldima hakkab. Paljud Spordiklubid pakuvad su\u0308gisel uusi ru\u0308hmatrenne ja treeningstiile."}, {"text_idx": "#000008", "text": "Kui Sa ei na\u0308e kohe pa\u0308rast esimesi na\u0308dalaid vo\u0303i kuid tulemusi vo\u0303i trenn tundub raske, a\u0308ra lo\u0308o\u0308 kohe ka\u0308ega. Meie kehad on aeglased ja vajavad aega, nagu on ko\u0303ikide harjumuste kujundamisega. Kui oled treeningutega ja\u0308rjepidev, siis aja mo\u0308o\u0308dudes paned mingi hetk ta\u0308hele, et oled teinud tublilt progressi."}, {"text_idx": "#000009", "text": "Kui palju peaks treenija ise enne koduto\u0308o\u0308d a\u0308ra tegema, et realistlike eesma\u0308rkidega trenni tulla?"}, {"text_idx": "#000010", "text": "Enne treeningutega alustamist tasub kindlasti konsulteerida personaaltreeneriga ning vo\u0303tta kasvo\u0303i 1-2 eratreeningut, sest inimesed kipuvad endale esitama ebarealistlikke ootusi ning ei tea, kuidas oma eesma\u0308rkideni jo\u0303uda."}, {"text_idx": "#000011", "text": "Internet on ku\u0308ll ta\u0308is va\u0308a\u0308ruslikku informatsiooni treeningute, toitumise ja fitnessmaailma kohta. Aga tasub olla kriitiline, sest seal levib ka va\u0308ga palju treeningmu\u0308u\u0308te, segadust, katteta teavet ja lubadusi, mis ei pruugi to\u0303ele vastata ega treeningutega edu tuua."}, {"text_idx": "#000012", "text": "Konkreetse eesma\u0308rgi ta\u0308itmiseks on oluline mo\u0303ista, kus sa oled praegu ja kuhu soovid liikuda ning personaaltreener aitab sind selles. Hea personaaltreener pakub to\u0303enduspo\u0303hist ja usaldusva\u0308a\u0308rset la\u0308henemist fu\u0308u\u0308silise aktiivsuse, toitumise ja treeningute kohta ning see no\u0303u on kohandatud just sinu vajadustele vastavaks."}, {"text_idx": "#000013", "text": "Milliseid vigu jo\u0303usaali minnes tehakse?"}, {"text_idx": "#000014", "text": "sel kohe trenni tormates tehakse tihti mitmesuguseid vigu. Kui treenimisega alustada sooviv inimene pole varem trenni teinud, tuleks kindlasti po\u0308o\u0308rduda kellegi poole, kes oskab selgitada jo\u0303usaalis treenimise po\u0303hialuseid. Tu\u0308hja rapsida ei ole vaja, see vo\u0303ib kasu asemel hoopis kahju tuua. Tihti pole alustavatel treenijatel selge, millised harjutused vo\u0303i milline trennikava neile soovitud tulemused tagaks. Seda ko\u0303ike aitab va\u0308lja selgitada ja o\u0303petada personaaltreener."}, {"text_idx": "#000015", "text": "Ei ole soovitatav alustada treenimist Youtube\u2019is vo\u0303i Instagrammis na\u0308htud harjutuste po\u0303hjal ega teiste jo\u0303usaalis treenivate inimeste ja\u0308rgi, sest teisi matkides vo\u0303ivad harjutuste olulised nu\u0308ansid kahe silma vahele ja\u0308a\u0308da ja kasutegurit pole. Samamoodi, nagu keegi ei hakka oma auto mootorit Youtube\u2019i ja\u0308rgi remontima, pole mo\u0303tet ka jo\u0303usaalis loota suurepa\u0308rasele tulemusele, kui ei ole selgeks tehtud, miks ja kuidas treenida, u\u0308tleb personaaltreener Kreete Suvi."}, {"text_idx": "#000016", "text": "Ise treenimisega kaasnevateks ohtudeks on ebaefektiivne tehnika vo\u0303i liiga suurte raskustega treenimine, mis vo\u0303ib viia u\u0308lekoormusvigastusteni. Mitteoptimaalse treeningkoormuse valimine on isetreenijate puhul sage: trennides pingutatakse liiga va\u0308he vo\u0303i vastupidi \u2013 pingutatakse raskustega u\u0308le ja antakse selle arvelt tehnikas ja\u0308rele. Ise treenides on ka oht rutiini ja mugavustsooni kinni ja\u0308a\u0308da."}, {"text_idx": "#000017", "text": "U\u0308ks suurimaid komistuskivisid on suure hooga alustamine \u2013 tehakse kiiresti liiga palju ja suuri muutusi nii treeningkoormuse ka sageduse mo\u0303ttes."}, {"text_idx": "#000018", "text": "Murekohaks on ka see, kui jo\u0303usaali minnes pole kindlat plaani. Siis veedetakse oma tunnike ilma kindla su\u0308steemita u\u0308helt masinale teisele liikumisega ja vahepeal ka telefoni scrollimisega. Su\u0308steemne ja eesma\u0308rgipa\u0308rane trenniplaan tooks kiiremad tulemused ning tulemuste na\u0308gemine hoiab ka motivatsiooni u\u0308leval."}, {"text_idx": "#000019", "text": "Neljandaks sagedaseks veaks on see, et ei leita kohe alguses sobivat treeningut ja ja\u0308etakse siis kohe treenimine pooleli. Oluline on avastada just selline treening, mis tooks sa\u0308ra silma!"}, {"text_idx": "#000020", "text": "Koostab Sinu vajadustele, eesma\u0308rkidele, vo\u0303imetele, ajaloole jm teguritele vastava personaalse treeningprogrammi ja selgitab/o\u0303petab harjutuste tehnikatAitab paika seada lu\u0308hemaid ja pikaajalisemaid realistlikke eesma\u0308rkeTeab, kust alustada ja kuidas luua tugev alus no\u0303udlikumate harjutuste jaoksTeab, mida parandada, mida ro\u0303hutada, mida edasi lu\u0308kata ja millal puhata"}, {"text_idx": "#000021", "text": "Koostab Sinu vajadustele, eesma\u0308rkidele, vo\u0303imetele, ajaloole jm teguritele vastava personaalse treeningprogrammi ja selgitab/o\u0303petab harjutuste tehnikat"}, {"text_idx": "#000023", "text": "Teab, kust alustada ja kuidas luua tugev alus no\u0303udlikumate harjutuste jaoks"}, {"text_idx": "#000024", "text": "Teab, mida parandada, mida ro\u0303hutada, mida edasi lu\u0308kata ja millal puhata"}, {"text_idx": "#000025", "text": "Mida teha, kui ei taha trenni minna \u2013 kuidas leida u\u0308les motivatsioon?"}, {"text_idx": "#000026", "text": "Tihti arvatakse, et eesma\u0308rkide saavutamiseks on vaja igapa\u0308evast motivatsiooni, mis meid saadaks ja mille najal tegutseda. Tegelikult aga motivatsioonist u\u0308ksi alati ei piisa. Seda seepa\u0308rast, et pu\u0308sivad harjumused loovad kindlama sisemise motivatsiooni, mitte vastupidi, selgitab personaaltreener Suvi."}, {"text_idx": "#000027", "text": "Selleks, et uute asjadega pihta hakata, ei ole vaja kohe alguses iga pa\u0308ev u\u0308limotiveeritud olla. Pikaajalisem treeningmotivatsioon on tagaja\u0308rg, mitte eeldus \u2013 see on rohkem nagu harjumus. Pu\u0308siv motivatsioon tekib tegevusest ehk teekonnast endast \u2013 edasi liikumisest, progressist, tulemuste na\u0308gemisest, pu\u0308hendumisest ja igapa\u0308evastest harjumustest. Proovi a\u0308ra ja sa na\u0308ed, kuidas peale esimesi trenne la\u0308heb ko\u0303ik palju lihtsamaks!"}, {"text_idx": "#000028", "text": "Kui Sa ei na\u0308e esimeste na\u0308dalatega soovitud tulemusi ja motivatsioon hakkab alla ka\u0308ima, siis mo\u0303tle suuremalt \u2013 mis on see po\u0303hjus, miks sa treeningutega alustasid ja miks on see eesma\u0308rk sulle oluline? Oma algse eesma\u0308rgi meeldetuletamine ja seeja\u0308rel trenni kohaleminek hoiab ja\u0308rjepidevust ja harjumusi."}, {"text_idx": "#000029", "text": "Mingist hetkest muutuvad harjumused loomulikuks vajaduseks ja so\u0303ltuvuseks selle heas mo\u0303ttes. Ei ole vaja enam emotsioonidele, inspiratsioonile vo\u0303i motivatsioonile loota. Ehk et ja\u0308rjepidevus on vo\u0303ti \u2013 mida rohkem midagi teed, seda lihtsamaks see tegevus muutub."}, {"text_idx": "#000030", "text": "Et muuta trenni minek enda jaoks vo\u0303imalikult lihtsaks ja tavapa\u0308raseks tegevuseks, pane eelmisel o\u0303htul valmis oma trennikott, kutsu kaasa so\u0303ber vo\u0303i lepi treeneriga aeg kokku, koosta trenni vastav playlist ja osta omale mugavad ja lahedad trenniriided."}, {"text_idx": "#000031", "text": "Kui ka sina soovid alustada kaalulangetuse ja ilusa keha saavutamise teekonda, tutvu !"}]